Volmaan 30/06/2015 | SkalkSkryf
« Sondag musiek
Junie 30, 2015 deur Joh
Mens mag baie weet omtrent die Dharma,
maar as mens nie daarvolgens lewe nie –
soos 'n beeswagter wat 'n anner se bees beny –
sal mens nie die vrugte oes
van om die Weg te bewandel nie.
Dhammapada vers 19
Om te weet omtrent iets is nie dieselle as om iets te weet nie. Dis soos 'n vakansie foto: dit herinner ons aan die onnervinding, maar dit is nie die werklike onnervinding vanself nie. Die foto is soos om van iets te weet; dis 'n aanduiding. Die waarde van 'n aanduiding is dat dit ons aandag rig.
Byvoorbeeld: die lering van die Vier Edel Waarhede kan ons aanspoor om aandag te skenk aan die werklikheid van lyding. Sonder derglike aanmoediging kan ons maklik en onverskillig die aanname maak dat lyding eenvoudig 'n simptoom is van iets wat verkeerd geloop het. Meeste handel inderwaarheid op dié mistasting.
Dis hoekom ons leringe nodig het.
Maar ons moet onthou dat leringe net die rigting aandui – ons moet nog steeds self die weg bewandel. Daar is diegene wat voorgee om te glo in onselfsugtige wysheid en die uitdrukking daarvan as onbaatsugtige kompassie, tog bly hulle geloof net goeie idees indien dit nie lei tot inspanning en handeling nie.
Om volgens die Dharma te lewe beteken om bereidwillig te wees om onsself in te span om ons gewoontes van vermyding op sy te sit. Gemotiveer deur die strewe om verby die oënskynlike te sien, maak ons onsself kwesbaar teenoor dit wat teleurstel.
Posted in Joh, Maanpreek | Tagged inspanning, Maanpreek, werklikheid | 3 Kommentaar
op Julie 1, 2015 at 9:27 vm Toortsie
Van die Dharma weet ek niks. Maar soos jy sê, dis een ding om van iets te weet, 'n ander om daarvolgens te lewe.
Die foto is FANTASTIES. Ek het gehoop jy vertel meer daarvan.
op Julie 3, 2015 at 10:08 nm Joh
Tootsie, iemand het vir my 'n epos gestuur met die allermooiste fotos van ys. Ek dink dit kom van die BoredPanda blog af: http://www.boredpanda.com/frozen-lakes-ponds-ice/
Die spesifieke foto hierbo is van die smarag-ys oppie Baikal meer in Siberië. Hier is meer daarvan: http://travelandstories.com/baikal-lake-emerald-ice-astonishing-natural-art/
Gaan kyk ook op Wikipedia vir meer inligting – fasinerend.
op Julie 8, 2015 at 7:01 vm Louwie
Dit is dan tog `n baie groot waarheid wat alle geestelike tradisies verkondig. As jy nie jou godsdienstige oortuigings uitleef nie, watter waarde het dit? Dit is na my mening die grootste rede waarom jong mense die kerk verlaat. Hulle sien die oumense Christelik ingetoë in die kerk en hulle sien hoe hulle lewe buite die kerk, en die twee is so ver soos die ooste verwyder van die weste en daarom wil hulle liewer niks met die skynheiligheid te doen hê nie.